บาทเปิด 34.82 แนวโน้มแกว่งกรอบแคบ
เงินบาทเปิดตลาด 34.82 บาทต่อดอลล่าร์  แนวโน้มแกว่งกรอบแคบ
20 ก.ย. 2559

เงินบาทเปิดตลาด 34.82 บาทต่อดอลล่าร์  แนวโน้มแกว่งกรอบแคบ 
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.82 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 34.83/84 บาท/ดอลลาร์ หลังมีแรงขายดอลลาร์ออกมา โดยเงินบาทเคลื่อนไหวในทิศทางเดียวกับค่าเงินภูมิภาค
"เช้านี้เงินบาทแข็งค่าตามภูมิภาคหลังมีแรงเทขายดอลลาร์ออกมา" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 34.80-34.90 บาท/ดอลลาร์
"วันนี้ไม่น่าจะเคลื่อนไหวมาก ตลาดรอดูผลประชุมธนาคารกลางญี่ปุ่น(BOJ)  และธนาคารกลางสหรัฐ (FOMC) " นักบริหารเงินฯ กล่าว